paragraph_text: Infinite je osmi studijski album finskog power metal sastava Stratovarius. U Europi ga je 28. veljače 2000. objavila diskografska kuća Nuclear Blast, dok ga je u Japanu objavio Victor Entertainment. Popeo se na prvo mjesto finske ljestvice albuma i ostao na njoj devet tjedana, ali je ušao i u top 100 u šest drugih država. "Hunting High and Low" bila je objavljena kao singl i pojavila se na 4. mjestu finske ljestvice singlova."Stratovarius - Hunting High And Low (song)" finnishcharts.com. Hung Medien. Pristupljeno 10. studenog 2014. Infinite je u lipnju 2013. godine dobio platinastu nakladu jer je bio prodan u 21.907 primjeraka."Stratovarius" Pristupljeno 10. studenog 2014.